Имунна система – според съвременните тенденции, налагани от имунолозите, за предотвратяване на честите респираторни инфекции, не би трябвало имунната система да се стимулира допълнително. Това, от което имунната система на детето се нуждае, е да бъде подхранвана с вещества, които подобряват нормалното ѝ функциониране (процес имунотрофизъм). По този начин, имунната система се справя по-ефикасно с естествените – т.н. имунологични стимули, налични в заобикалящата го среда. Ето някои примери за имунологични стимули на имунна система: хранителни вещества, алергени, инфекциозни агенти – вируси, бактерии, гъбички и др. В годините на усъвършенстване и съзряване на имунната система, организмът се научава да реагира по-добре и по-бързо на тези стимули от заобикалящата го среда.